รายละเอียดจัดจ้างทำความสะอาดอาคารโรงอาหาร 1 ชั้น(อาคาร 26)และอาคารประกอบ
1. สถานที่ทำความสะอาด
1.1 อาคารโรงอาหารกลาง (อาคาร 26)   อาคารสำนักงานทะเบียนและพยาบาล ( อาคาร 8)  อาคารกิจการ
นักศึกษา  และบริเวณรอบอาคารที่ปูบล็อกคอนกรีต รวมพื้นที่ทั้งหมดประมาณ  9,934.63  ตารางเมตร 

2. ระยะเวลาในการทำสัญญา
2.1 ตั้งแต่วันที่  1  ตุลาคม  พ.ศ.  2552  ถึง วันที่  30  กันยายน  พ.ศ.  2553
3. รายละเอียดในการทำความสะอาดประจำวัน
3.1 กวาด และ เช็ดพื้นด้วยผ้า หรือ ม๊อบ  อย่างน้อยวันละ 2 ครั้งสำหรับอาคารประกอบ    ส่วนโรงอาหารเพิ่มการเช็ดโต๊ะอย่างน้อยวันละ 2 ครั้ง 
3.2 ขัดเงาพื้น  โดยใช้เครื่องขัดเงาสำหรับอาคารประกอบ
3.3 กวาดเช็ด  ปัดฝุ่น  โต๊ะ  เก้าอี้   ครุภัณฑ์ต่าง ๆ   ในห้องรับประทานอาหารอาจารย์
3.4 เก็บและเทขยะตามจุดต่าง ๆ ใส่ถุงดำ   และนำไปทิ้งที่สถาบันกำหนด
3.5 เช็ดกระจกประตูปิด – เปิดเข้าออกทั้งด้านในและด้านนอก  และหน้าต่างทั้งด้านในและด้านนอก ด้วยน้ำยาเช็ดกระจก
3.6 ทำความสะอาดห้องน้ำ ห้องสุขา และอุปกรณ์อำนวยความสะดวกในห้องน้ำ ห้องสุขา  เช่น  กระดาษชำระและสบู่ล้างมือเฉพาะอาจารย์ ตลอดเวลา
3.7 ใช้น้ำยาฆ่าเชื้อโรค   และดับกลิ่นที่มีกลิ่นหอม
3.8 เช็ดและทำความสะอาด รอยเปื้อนตามจุดต่าง ๆ เช่น ฝาผนัง เสา พื้น เพดาน ราวระเบียง และบันได
3.9 ทำความสะอาดรอบ ๆ  อาคารทั้งหมด  ร่องระบายน้ำ  ลานบล๊อกตัวหนอน  ลานจอดรถด้าน   ทิศเหนือ ทิศใต้ และทิศตะวันตก
3.10 ดูแลปิด – เปิด ไฟฟ้าแสงสว่าง พัดลม   เครื่องปรับอากาศ    ห้องอาหารอาจารย์ เมื่อเลิกใช้งาน
3.11 จัดเก้าอี้   โต๊ะ  ครุภัณฑ์และสิ่งอำนวยความสะดวกที่ใช้ในห้องอาหาร  และห้องต่าง ๆ ให้เรียบร้อยเป็นระเบียบ พร้อมใช้งานอยู่เสมอ   หลังจากทำความสะอาด   และหลังจากที่ห้องถูกใช้งาน
3.12 ดูแลบำรุงรักษาต้นไม้ พรวนดินและรดน้ำสนามหญ้ารอบๆโรงอาหาร(26)และอาคารประกอบ
3.13 ทำความสะอาดตู้น้ำเย็น  ล้างแก้วประจำตู้น้ำเย็น  บริเวณโรงอาหารและอาคารกิจการนักศึกษา
3.14 ทำความสะอาดห้องน้ำ  และอุปกรณ์อำนวยความสะอาดในห้องน้ำ  ของนักศึกษาตลอดเวลา
3.15 ปัดฝุ่นทำความสะอาด  ทีวี  และเครื่องเสียง  ในโรงอาหาร
4. รายการทำความสะอาดประจำสัปดาห์
4.1 ขัดเงาพื้นชนิดพิเศษ ลงแว๊ก เพื่อรักษาความเงางามของพื้นในกรณีพิเศษที่จัดให้ทำ
4.2 ล้างพื้น  ห้องสุขา ห้องน้ำ ทางเดินและสุขภัณฑ์ประจำห้องน้ำ ห้องสุขาทุกห้อง  ขัด เช็ด รอยต่าง ๆ ในห้องน้ำ ห้องสุขา บริเวณฝาผนัง เสา บันไฟ ราวระเบียง ราวบันได  ชายคา  และ กันสาด
4.3 กวาดหยักใยตามเพดาน เสา ฝาผนัง และบริเวณเครื่องปรับอากาศให้สะอาด
4.4 ทำความสะอาด ขัดล้างถังขยะทั่วไป
4.5 เช็ดกระจก ทั้งภายนอกและภายใน ด้วยน้ำยาเช็ดกระจก
4.6 เช็ดทำความสะอาดบริเวณส่วนที่เป็นวงกบอลูมิเนียม  กระจกของอาคาร
5. รายการทำความสะอาดประจำเดือน
5.1 ขัดพื้น  ขัดล้าง ทางเดิน  ห้องอาหาร  โดยใช้เครื่องขัดพื้นไฟฟ้า 
และใช้น้ำยาเคมีกำจัดคราบสกปรกที่ฝั่งอยู่กับพื้น
5.2 เช็ดกระจกภายใน  และภายนอก
5.3 ทำความสะอาดบริเวณส่วนที่เป็นอลูมิเนียม
6. รายการทำความสะอาดทุก  3  เดือน
6.1 เช็ดทำความสะอาดโคมไฟ  กระจังเครื่องปรับอากาศและใบพัดลม  เช็ดกระจกภายในและนอก
อาคาร  เช็ดทำความสะอาดหน้าต่าง ที่เป็นส่วนอลูมิเนียม  กวาดเช็ดบริเวณกันสาด  และคานภายนอกอาคาร
6.2 ขัดเงาพื้นและลงแว๊ก   เพื่อรักษาพื้นให้เงางาม  ทั้งหมดในอาคาร
หมายเหตุ   รายการที่ 5 และ 6 การทำความสะอาดประจำเดือนและประจำทุก 3 เดือน ให้กรอกแบบฟอร์มการปฎิบัติงานส่งก่อน การเบิก – จ่าย ทุกครั้ง
7. เวลาปฎิบัติงานและจำนวนพนักงาน
7.1 ปฎิบัติงาน  วันจันทร์  ถึงวันอาทิตย์  ตั้งแต่เวลา  7.00 น. – 17.00 น.

7.2 เวลาพักช่วงเช้า     8.30 น. – 9.00 น.

                       กลางวัน  12.00 น. – 13.00 น.

                       ช่วงบ่าย   15.00 น. – 15.30 น.

7.3    ในกรณีที่มีความจำเป็น จะต้องปฎิบัติงานในวันหยุด และวันนักขัตฤกษ์ ผู้ว่าจ้าง จะแจ้งผู้รับจ้าง ให้ทราบเป็นลายลักษณ์อักษร  โดยผู้ว่าจ้าง ไม่ต้องจ่ายค่าจ้างเพิ่ม 

7.4    จำนวนพนักงาน จะต้องประกอบไปด้วย หัวหน้าคนงาน 1 คน พนักงานชาย 1 คน   และ พนักงานอื่น อีกอย่างน้อย  9 คน รวม  11  คน ให้อยู่ประจำอาคาร 8   2  คน อาคารกิจการนักศึกษา  3 คน  และโรงอาหาร  4  คน  ในวันปฎิบัติงาน วันจันทร์ ถึง วันเสาร์ ส่วนในวันอาทิตย์สามารถลดจำนวนผู้ปฎิบัติงานลงได้เหลืออย่างน้อย  6  คน (โดยพนักงานหมุนเวียนกันปฎิบัติงานในวันอาทิตย์)
7.5    ห้ามพนักงานเข้าพัก ในห้องพัก ในเวลาปฎิบัติงาน
8. อุปกรณ์เครื่องมือและสารเคมีทำความสะอาด  ซึ่งทางผู้รับจ้างจะต้องเป็นผู้จัดหาเอง
8.1 เครื่องขัดพื้นไฟฟ้า พร้อมอุปกรณ์ ที่ใช้ถอดเปลี่ยนให้เหมาะสมกับงาน  และสามารถใช้งานได้ตลอด       
เวลา  อย่างน้อย  1  ชุด
8.2 ไม้ม๊อบพื้น  ม๊อบฝุ่น  ไม่ต่ำกว่า  5  ชุด
8.3 แปรงขัดพื้นชนิดต่าง ๆ ฟองน้ำ  ผ้าเช็ดถูพื้น  ไม่ต่ำกว่า  3  ชุด
8.4 ที่ตักขยะ ไม้กวาดชนิดต่าง ๆ ฟองน้ำ ผ้าเช็ดถูพื้น ไม่ต่ำกว่า  5  ชุด
8.5 ไม้ขนไก่   อย่างน้อย   3  ชุด
8.6 ถังเก็บขยะ  ตะกร้าใส่ขยะ   อย่างน้อย  5   อัน
8.7 เครื่องมือเช็ดกระจก  อย่างน้อย  3   ชุด
8.8 ผ้าเช็ด ถู พื้นพร้อมด้าม   อย่างน้อย   5  ชุด
8.9 น้ำยาเคลือบเงาพื้นและน้ำยาลอกแว็ก
8.10 น้ำยาเช็ดกระจก พร้อมยางกวาดกระจก
8.11 น้ำยาดับกลิ่นและผงขัด



8.12 สายยางสำหรับต่อท่อน้ำเพื่อทำความสะอาด ในอาคารอย่างน้อย 1 เส้น ๆละ  50  เมตร 
8.13 ถังน้ำที่ใช้สำหรับทำความสะอาด  อย่างน้อย   4   ใบ
8.14 บันไดหรือนั่งร้าน ใช้สำหรับทำความสะอาด  อย่างน้อย   4   ชุด
8.15 อุปกรณ์ งานสวน เช่น จอบ มีด กรรไกรตัดแต่งกิ่ง และเครื่องตัดหญ้า อย่างน้อย 1 ชุด
8.16 ข้อ 8.1 ถึง 8.15 ผู้รับจ้างจะต้องมีสำรองไว้ตลอดเวลา พร้อมใช้งานได้ทันที  และสามารถแสดงให้ผู้จ้างตรวจสอบได้ตลอดเวลา
8.17 ผู้รับจ้างต้องส่งแผนงานการทำความสะอาดประจำเดือน ประจำ 3 เดือน  ก่อนลงมือปฎิบัติล่วงหน้าอย่างน้อย  1  สัปดาห์
9. ความสะดวกที่ผู้ว่าจ้างให้กับผู้รับจ้าง
9.1 กระแสไฟฟ้าสำหรับเครื่องมือทำความสะอาด
9.2 น้ำประปาสำหรับใช้ทำความสะอาด
9.3 ห้องสำหรับเก็บเครื่องมืออุปกรณ์และน้ำยาเคมีทำความสะอาด
10. ขอบเขตความรับผิดชอบของผู้รับจ้าง
10.1 ผู้รับจ้างต้องมอบเอกสารสำคัญของพนักงานฯ (สำเนาบัตรประชาชน   สำเนาทะเบียนบ้าน   สำเนา บัตรประกันสังคม ใบรับรองแพทย์  เป็นต้น ) ให้แก่ผู้ว่าจ้างเพื่อสะดวกในการควบคุมงาน  และส่งมอบในวันเริ่มสัญญานั้น
10.2 ผู้รับจ้างต้องจัดเตรียมอุปกรณ์ในการทำความสะอาด  ตามข้อ 9   ให้ครบในวันเริ่มสัญญา
10.3 เมื่อมีการเปลี่ยนพนักงานของผู้รับจ้างที่มาปฎิบัติงาน  ให้มีการส่งรายชื่อและหลักฐานสำคัญนั้น
ให้แก่ผู้ว่าจ้าง  ในวันที่พนักงานผู้นั้นเข้ามาปฎิบัติงาน
        10.4   พนักงานของผู้รับจ้างที่มาปฎิบัติงาน  จะต้องเซ็นชื่อการปฎิบัติงานลงในเอกสารที่ผู้ว่าจ้างจัดให้เท่านั้น
   และให้ถือว่าเป็นการปฎิบัติงานในสถานที่ของผู้ว่าจ้าง
10.5   พนักงานทุกคน  จะต้องสวมใส่ชุดฟอร์มมีสัญลักษณ์ของบริษัท  เป็นมาตรฐานเดียวกัน  และติด
  บัตรประจำตัวพนักงานทุกครั้งที่ปฎิบัติงาน (บัตรประจำตัวจะต้องประกอบไปด้วย รูปถ่ายหน้าตรงไม่สวมหมวกหรือแว่น  แสดงชื่อด้วยตัวอักษรที่มีขนาด ความสูง อย่างน้อย 1 ซ.ม)
10.6    พนักงานทำความสะอาดเป็นผู้มีสุขภาพดี  ไม่เป็นโรคติดต่อ มีใบรับรองแพทย์ประกอบ  ประวัติดี    มีความซื่อสัตย์สุจริต  มีสภาพร่างกายและจิตใจปกติ  และผ่านการฝึกอบรมงานทำความสะอาด จากผู้รับจ้างมาแล้ว  (นายจ้างไม่รังเกียจผู้พิการ ที่ไม่เป็นอุปสรรคต่อการปฎิบัติงาน)

10.7  ผู้รับจ้างต้องให้ความคุ้มครองลูกจ้าง    ที่มาปฎิบัติงานเกี่ยวกับสิทธิอันพึ่งมีพึ่งได้  ตามกฎหมายแรงงาน
10.8     ผู้รับจ้างต้องรับผิดชอบต่อความเสียหาย ในทรัพย์สินของผู้ว่าจ้าง  อันเกิดจากการกระทำโดยความ      ประมาทเลินเล่อ  หรือโดยความจงใจของพนักงาน  โดยจะผ่านการสอบสวนร่วมกันทั้งสองฝ่าย  เมื่อเป็นที่แน่ชัดแล้วว่า  พนักงานของผู้รับจ้าง  เป็นผู้กระทำความผิดจริง  ทางผู้รับจ้างยินดีชดใช้แก่ผู้ว่า จ้างตามความจริง  หรือไม่เกินครึ่งหนึ่งของเงินรับจ้างของแต่ละเดือน  จนกว่าจะครบจำนวนเงินที่เกิดการเสียหายและให้เสร็จสิ้นก่อนวันครบสัญญาจ้าง ไม่น้อยกว่า  10  วัน
10.9     พนักงานของผู้รับจ้าง  ทุกคนต้องมีบัตรประกันสังคม      
10.10  พนักงานของผู้รับจ้างมาไม่ครบตามสัญญาของผู้ว่าจ้าง (ตามข้อ 8) ผู้รับจ้างยินยอมให้ผู้ว่าจ้าง ปรับเป็นค่าจ้างรายวันในอัตราวันละ 0.10 ของราคาที่ตกลงจ้างทั้งหมดตามสัญญา แต่ไม่ต่ำกว่าวันละ 100 บาท และหักจากเงินค่าจ้างที่ได้รับตามอัตราค่าจ้างขั้นต่ำต่อคนต่อวันที่ใช้บังคับในเขตจังหวัดนครราชสีมาในวันนั้น (ตามสัญญา ข้อ 6)

10.11 พนักงานของผู้รับมาสายเกินเวลากำหนด  ดังนี้
10.11.1 มาสายไม่เกิน  1  ชั่วโมง ให้ผู้ว่าจ้างสามารถหักเงินค่าจ้างของผู้รับจ้างได้ในอัตรา  30บาท ต่อ 1 คน ต่อ 1 วัน
10.11.2 มาสาย  1  ชั่วโมง  ให้ผู้ว่าจ้างคิดเป็นการขาดพนักงานขจองผู้รับจ้างในวันนั้น  และสามารถหักเงินค่าจ้างของผู้รับจ้างได้  (ตามข้อ 11.10 )

10.12   พนักงานของผู้รับจ้าง บุคคลใดที่ผู้ว่าจ้างเห็นควร  ให้งดปฎิบัติงานในสถานที่ของผู้ว่าจ้างนั้น    
            ให้ผู้รับจ้างรับไป  ปฎิบัติทันทีที่ได้รับแจ้ง  เป็นลายลักษณ์อักษร
10.13   พนักงานของผู้รับจ้างทุกคนที่มาปฎิบัติงานในสถานที่ของผู้ว่าจ้างนั้น ไม่สามารถที่จะออกนอก    สถานที่ปฎิบัติงานได้  ในเวลาปฎิบัติงาน ยกเว้นได้รับอนุญาตจากผู้ว่าจ้างเท่านั้น
        10.14   ผู้รับจ้างจะต้องมีฝ่ายตรวจการ  เพื่อการปฎิบัติงานของพนักงานผู้รับจ้างอย่างน้อยเดือนละ             ไม่ต่ำกว่า 4 ครั้ง
         10.15   พนักงานของผู้รับจ้าง จะต้องได้รับค่าจ้าง ไม่ต่ำกว่าค่าแรงขั้นต่ำ ตามที่กฎหมายกำหนด และได้รับเงินค่าจ้างตรงตามกำหนด
                  ………………………………………………………………………………….


เงื่อนไข
                           1.  ผู้รับจ้างต้องมีหนังสือรับรองผลงาน เกี่ยวกับการทำความสะอาด เป็นระยะเวลาไม่น้อยกว่า 2 ปี ติดต่อกัน โดยแต่ละสัญญาไม่น้อยกว่า  5.4  หมื่นบาท

2.  มหาวิทยาลัยฯ จะไม่พิจารณา (ผู้เสนอราคาที่เป็นผู้ทิ้งงานของทางราชการและทรงไว้ซึ่งสิทธิ์  ที่จะไม่รับราคาต่ำสุดเสมอไป หรือราคาหนึ่งราคาใด หรือราคาทั้งหมดก็ได้ หรืออาจจะยกเลิกการสอบราคาโดยไม่พิจารณาจัดจ้างเลยก็ได้ สุดแต่จะพิจารณา ทั้งนี้ เพื่อประโยชน์ ของทางราชการเป็นสำคัญ และให้ถือว่าการตัดสินของมหาวิทยาลัยฯ เป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้ง จะพิจารณายกเลิกการสอบราคา และลงโทษผู้เสนอราคาเสมือนเป็นผู้ทิ้งงาน หากมีเหตุที่เชื่อได้ว่าการเสนอราคา กระทำไปโดยไม่สุจริต หรือมีการสมยอมกัน ในการเสนอราคา
………………..……… ผู้กำหนดรายละเอียด ………..…………….ผู้ตรวจสอบ ……..…………….ผู้อนุมัติ
        ( นายวัลลภ  อรุณส่ง)
                            (นายพินิจ     ณรงค์ศักดิ์)                  (รศ.ดร. วินิจ    โชติสว่าง) 
